กฎกระทรวง ฉบับที่ 7 (พ.ศ. 2535) ออกตามความในพระราชบัญญัติระเบียบข้าราชการอัยการ พ.ศ. 2521 ว่าด้วยการกำหนดตำแหน่งข้าราชการอัยการที่เรียกชื่ออย่างอื่น และการเทียบตำแหน่งข้าราชการอัยการที่เรียกชื่ออย่างอื่นกับตำแหน่งข้าราชการอัยการ
กฎกระทรวง
กฎกระทรวง
ฉบับที่ ๗ (พ.ศ. ๒๕๓๕)
ออกตามความในพระราชบัญญัติระเบียบข้าราชการฝ่ายอัยการ
พ.ศ. ๒๕๒๑
ว่าด้วยการกำหนดตำแหน่งข้าราชการอัยการที่เรียกชื่ออย่างอื่น
และการเทียบ
ตำแหน่งข้าราชการอัยการที่เรียกชื่ออย่างอื่นกับตำแหน่งข้าราชการอัยการ[๑]
 

อาศัยอำนาจตามความในมาตรา ๑๔
แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑
ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ ๔๙ ลงวันที่
๒๘ กุมภาพันธ์ พ.ศ. ๒๕๓๔ และมาตรา ๒๓ แห่งพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่
๕) พ.ศ. ๒๕๓๕ นายกรัฐมนตรีโดยความเห็นชอบของ ก.อ. ออกกฎกระทรวงไว้ ดังต่อไปนี้

ให้มีตำแหน่งข้าราชการอัยการที่เรียกชื่ออย่างอื่น
โดยเทียบกับตำแหน่งข้าราชการอัยการตามมาตรา ๒๓ วรรคหนึ่ง ดังต่อไปนี้
ตำแหน่งที่เรียกชื่ออย่างอื่น เทียบกับตำแหน่ง
อัยการพิเศษฝ่ายพัฒนาข้าราชการฝ่ายอัยการ อัยการพิเศษฝ่ายวิชาการ
อัยการพิเศษฝ่ายคณะกรรมการอัยการ อัยการพิเศษฝ่ายวิชาการ
อัยการพิเศษฝ่ายคดียาเสพติด อัยการพิเศษฝ่ายคดี
อัยการพิเศษฝ่ายคดีเยาวชนและครอบครัว อัยการพิเศษฝ่ายคดี
อัยการพิเศษฝ่ายคดีศาลสูง อัยการพิเศษฝ่ายคดี
อัยการพิเศษฝ่ายคดีอัยการสูงสุด อัยการพิเศษฝ่ายคดี


ให้ไว้ ณ วันที่ ๑๕ กันยายน พ.ศ. ๒๕๓๕
พลตำรวจเอก เภา สารสิน
รองนายกรัฐมนตรี รักษาราชการแทน
นายกรัฐมนตรี
หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากได้มีพระราชกฤษฎีกาแบ่งส่วนราชการสำนักงานอัยการสูงสุด
พ.ศ. ๒๕๓๕ ปรับปรุงส่วนราชการของสำนักงานอัยการสูงสุด
โดยจัดตั้งสถาบันพัฒนาข้าราชการฝ่ายอัยการ สำนักงานคณะกรรมการอัยการ สำนักงานคดียาเสพติด
สำนักงานคดีเยาวชนและครอบครัว สำนักงานคดีศาลสูง และสำนักงานคดีอัยการสูงสุด
เพิ่มขึ้น และได้มีการกำหนดให้ผู้ดำรงตำแหน่งหัวหน้าส่วนราชการดังกล่าวเป็นตำแหน่งพนักงานอัยการที่เรียกชื่ออย่างอื่นตามพระราชบัญญัติพนักงานอัยการ
พ.ศ. ๒๔๙๘ เพื่อให้มีอำนาจหน้าที่ในการดำเนินคดี
จึงจำต้องกำหนดให้ตำแหน่งพนักงานอัยการดังกล่าวเป็นตำแหน่งข้าราชการอัยการที่เรียกชื่ออย่างอื่น
และเทียบตำแหน่งข้าราชการอัยการนั้นกับตำแหน่งข้าราชการอัยการตามพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ และโดยที่มาตรา ๒๓ วรรคสอง
แห่งพระราชบัญญัติดังกล่าวบัญญัติว่าการกำหนดตำแหน่งข้าราชการอัยการที่เรียกชื่ออย่างอื่นและการเทียบตำแหน่งข้าราชการอัยการที่เรียกชื่ออย่างอื่นดังกล่าวกับตำแหน่งข้าราชการอัยการ
ให้กระทำโดยกฎกระทรวง
จึงจำเป็นต้องออกกฎกระทรวงนี้





















ดลธี/ผู้จัดทำ
๙ กันยายน ๒๕๕๓

เอกฤทธิ์/ผู้ตรวจ
๑๕ พฤศจิกายน ๒๕๕๓

[๑] ราชกิจจานุเบกษา
เล่ม ๑๐๙/ตอนที่ ๙๗/หน้า ๑๕/๑๖ กันยายน ๒๕๓๕